Rettenthetetlen János (további ismert ragadványnevén "Félelem nélküli János", , ; Dijon, Burgundi Hercegség, 1371. május 28. – Montereau, Francia Királyság, 1419. szeptember 10.), a Valois–Burgundi-házból származó burgundi herceg 1404 és 1419 között. Kulcsszerepet játszott a 15. század eleji francia politikában unokatestvére, a mentálisan beteg VI. Károly francia király mellett, valamint jelentős szereppel bírt az Angliával szemben zajló százéves háborúban. János azzal, hogy 1407-ben hatalma megerősítése érdekében meggyilkoltatta a király öccsét, Lajos, Orléáns hercegét, kirobbant az armagnacok és burgundiak közötti polgárháború, amely végül az ő 1419-es halálához is vezetett.